የሴቶች ገፅ | ቆይታ ከሥራ ይርዳው ጋር
ከቀናት በፊት መከላከያን የተቀላቀለችው አጥቂዋ ሥራ ይርዳው የዛሬው የሴቶች ገፅ ዕንግዳችን ናት።ትውልድ እና ዕድገቷ በባህር ዳር ከተማ ነው። እግርኳስን ከወንዶች ጋር በትውልድ መንደሯ በመጫወት ጀምራ በኃላም በፕሮጀክት ታቅፋ የልጅነት ህልሟን የማሳካት ጉዞ እንደጀመረች የምትናገረው አጥቂዋ ሥራ ይርዳው ከመንደሯ የጀመረው ህልሟ እያደገ መጥቶ ባህር ዳር ከተማን እንዲሁም አማራ ክልልን በመወከል መጫወት ችላለች፡፡ አማራ ክልልን ወክላ አዳማ ላይ በነበረ ሀገር ዓቀፍ ውድድር ላይ  ጥሩ አቅም ማሳየት በመቻሏም ለኢትዮጵያ ቡና ተመርጣ የክለብ ሕይወትን ጀምራለች።ከትምህርቷ ጎን ለጎን ትልቅ ተስፋን ሰንቃ የተነሳችው አጥቂዋ ከቤተሰቦቿ የሚደረግላት ጠንካራ ድጋፍ ያልተቋረጠ በመሆኑ እና ከጊዜ ወደ መሻሻልን በማሳየት 2010 ላይ ወደ ድሬዳዋ አምርታለች። በድሬዳዋ ካሳየችው እንቅስቃሴ አንፃር የብዙሀኑን ስፖርት ቤተሰብ ትኩረት የሳበችው አጥቂዋ ውሏ በዎመጠናቀቁን ተከትሎ በበርካታ ክለቦች ብትፈለግም በስተመጨረሻ ከቀናቶች በፊት መከላከያን በይፋ መቀላቀል ችላለች። ተስፋ ከተጣለባት ከዚህች አጥቂ ጋር ቀጣዩን ቆያታ አድርገናል።በመጀመሪያም ከልጅነቴም ጀምሮ ኢትዮጵያ ቡናም ከገባሁ ጀምሮ መከላከያን እወደው ነበር። የክለቡን መለያ ለመልበስ ፍላጎቱም ያደረብኝ ከድሮም ነው። ከኢትዮጵያ ንግድ ባንክም ጥያቄ ነበር፣ አዳማም ይፈልገኝ ነበር። በኃላ ግን ወደ መከላከያ መጣሁ። ሌሎች ተጨማሪ ክለቦች ቢኖሩም ስሙንም ሆነ ክለቡን ስለምወደው መከላከያን መርጫለሁ።ሲኒየር የሚባሉ ተጫዋቾችን አይቼ አላደግኩም። ሠፈር ላይም በምንጫወት ጊዜ ሴት ተጫዋቾች አልነበሩም ፤ ከወንዶች ጋር ነበር ስጫወት ያደግኩት። በውጪዎቹ ስለ እነሜሲ ሲወራ ከመስማት ውጪ በኢትዮጵያ አርዓያ የማደርገው ተጫዋች አልነበረም።ከቤት አትውጡ በተባለበት ጊዜ ኳስ እና የልምምድ ማቴሪያሎችን በፕሮጀክት አሰልጣኛችን በኩል አገኘው እና ቤት መስራት ጀመርኩ። መውጣት ሲጀመርም ለቤተሰብ ከማሰብም የተነሳ የመውጣት ዕድሉ ቢኖረኝም አልወጣሁም። ቤት ውስጥ ነበር ስሰራ የነበረው። ቤተሰቦቼም ያበረታቱኝ ነበር፡፡ በብዛት ኢትዮጵያ ውስጥ ሴቶች ላይ ቤተሰብ ተፅዕኖ ይፈጥራል ይባላል። እኔ ላይ ደግሞ ምንም ነገሮች አልነበሩም። ከልጅነቴ ጀምሮም ተፅዕኖ በእኔ ቤተሰብ ዘንድ አላደረሰብኝም። ጊዜውንም በጥሩ አሳልፌዋለው።አዎ ፤ ቤት ውስጥ ብዙ ማየት ያለብኝን ነገር የማይበት ጊዜ ነበር። በፊት ሜዳ ሜዳ ነበር የምለው ፤ ብዙ ቁጭም አልልም ነበር። አሁን ቤተሰቦቼ ሲሰሩ ሳይ ከምግብ አዘገጃጀት እና ከቤት ፅዳት ጀምሮ ብዙ ብዙ ነገሮችን ተምርያለው።ያው ኮሮና አቋረጠው እንጂ 2012 ጥሩ ነበርኩ። ፈጣሪ ይመስገን አሪፍ ዓመት ነበር፡፡ እኔ ግን ተከፍቼበታለሁ ብዬ የማስብበት ጊዜ የለም። በሁሉም አመታት የማሳልፋቸው ጊዜዎች በሙሉ ለእኔ የተሳኩ ናቸው፡፡ ይህን ስል ከዓመት ዓመት መሻሻልን የማይበት ነው፡፡ ስለዚህ ይሄን ዓመት ብዬ መለየት ይከብደኛል። ሁሉም ዓመት ለእኔ ደስ የሚል ነበር፡፡(እየሳቀች) ከባድ ጥያቄ ነው፡፡ አስቤው አላውቅም። ከልጅነቴ ጀምሮ የመጣ ነገር ነውና ምንም አልሆንም ብዬ ነው የማስበው።  ትምህርት እማራለሁ በዛው እዘልቃለሁ አልዘልቅም ፈጣሪ ነው የሚያውቀው። ምናልባት አይ ሲ ኤስ ነበር ስማር የነበረው እና በኤሌክትሮኒክ ኮንትሮል ሰርቪስ ምናልባት ጥገና ነገሮችን እሞክራለሁ። እና ምናልባት እሱን እሆን ነበር ግን ከባድ ነው፡፡ባንክ ቤት ካሉት ሽታዬን በጣም እወዳታለሁ። ከእርሷ ጋርም አብሬ የመጫወት ዕድሉ ቢኖረኝ ደስ ይለኛል። ብርቱካን ገብረክርስቶስንም እወዳታለሁ። ከሁለቱም ጋር ብጫወት እጅግ ደስ ይለኛል፡፡የለችም ፤ ምንም የምትከብደኝ ተጫዋች የለችም።ውጤታማነቷ እና በራስ መተማመኗን የማደንቅላት ሎዛ አበራን ነው፡፡ አቅም ያላት ተጫዋች ነች። አቅሟን እንድታወጣ ያደረጋት ደግሞ ልቧ ላይ ያላት ጥንካሬ ነው። ወይንም ከሌሎቹ ተጫዋቾች ለየት የሚያደርጋት ነገር በቃ ይቻላል ካለች የማይቻል ነገር የለም ብላ ስለምታስብ ነው። ብዙ ተጫዋች አሉ። ለእኔ ግን እሷ አንበሳ ናት። በቃ ድፍረቷን የልብ ጥንካሬዋን እወደዋለው። በዚህ የተነሳ በጣም ምርጧ ናት ለእኔ፡፡ብዙ አጋጣሚዎች አሉ ውጤት ሲመጣ ከማሸነፍ እና ከመሸነፍ ጋር የምታያቸው ነገሮች አሉ። በጣም በጣም ተደሰትኩ የምልበት ነገር የለም። ግን ኖርማል ደስታ ሁሌም በውስጤ አለ፡፡ሁሉም ጓደኞቼ ናቸው። በቡድን ውስጥ ለይቼ የማያቸው የሉም። ማለት አሁን ድሬዳዋ በነበርኩበት ሰዓት በጣም እንድሰራ የምትመክረኝ ብዙሀን እንዳለ ነበረች። በእርግጥ ሌሎቹ ግን በጓደኝነት ደረጃ ነው እንጂ ሚስጥር በማወቅም ሆነ በሌላ ነገር የማማክረው የለም። ቡድኑ ውስጥ ያሉ ግን ሁሉም ጓደኞቼ ናቸው፡፡የተለየ ባህሪ የለኝም። ሁሉም በሚያውቀኝ ባህሪ ልክ ነው ያለውት። ጓደኞቼ የሆኑ ሰዎች እኔን ያውቁኛል። ከዛ ውጪ ግን ለይቼ የምጠራው ባህሪ የለኝም፡፡ከቤተሰቦቼ ጋር ነው የምኖረው።ፕሌይ ስቴሽን መጫወት እወዳለው ፤ ያዝናናኛል። የውጪ ኳሶችንም አያለሁ። እነኚህን አዘወትራለው፡፡